|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 7. разред основне школе, други страни језик, трећа година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 1** | | ОДЕЉЕЊЕ**:** | ДАТУМ**:** | |
| Наставна тема: | Wir wiederholen | | | |
| Наставна јединица: | Wir wiederholen | | | |
| Тип часа: | Понављање | | | |
| Циљ часа: | Обнављање и увежбавање кључних језичких структура градива шестог разреда као припрема за иницијални тест | | | |
| Очекивани исходи: | **На крају часа ученици ће бити у стању да:**   * именују бројеве, боје, чланове породице, кућне љубимце, јела, пића и продавница * изразе тачно време на часовнику као и да опишу одређене временске услове * укратко представе себе и своју породицу, * воде дијалог у продавници | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, извор звука | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | * Наставник представља нови уџбеник и радну свеску, упознаје ученике са темама и најављује наставну јединицу за данашњи час, исписује наслов на табли, саопштава циљ(еве) часа. | | | |
| **Главни део:**  (35 минута) | **Активност 1:** Ученици самостално раде задатке 1-7, следи усмена провера задатака, ученици читају. Пошто се за време летње паузе доста тога заборави, пожељно је да у току часа, за време провере решења, сви одговори буду пројектовани на таблу, како би ученици били сигурни да су све коректно написали.  **Активност 2:** Вежбу 9 ученици слушају и потом записују одговоре. Јављају се ученици који желе да прочитају одговоре.  **Активност 3:** Задатак 1, стр. 8, самостално или уз помоћ наставника ученици описују особе које виде на слици.  **Активност 4:** Ученици уређују дијалог другог задатка, па слушају аудио снимак и проверавају своја решења.  **Активност 5:** Ученици самостално упарују питања и одговоре у задатку 3, јављају се да прочитају своја решења  **Активност 6:** Вежба слушања (задатак 4) – ученици прво попуњавају празна поља, па тек онда слушају дијалог и контролишу свој запис.  **Активност 7:** Самосталан рад: повезивање питања и одговора, ученици читају своја решења. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика, домаћи задатак: поновити садржај обрађен на часу - припрема за иницијални тест. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |